Gabrieli

Motto, kjennetegn og gester

 * Motto: "Penger er makt" (Pecunia potestas est)
 * Blå er familiens farge
 * "Forleggerhåndtrykket": Håndhilsen med ekstra grep om håndleddet til den andre.

Grunnlegger og tidlig historie
Da Giorgio Scarpia døde for 100 år siden og familien mistet makten, bla over Hertugen, oppsto det store uenigheter innad. Consigliere Lorenzo Gabrieli ville at familien skulle trekke inn mer penger ved å utnytte den nå blomstrende handelstanden og å satse på pengeutlåning. Det ville ikke den nye Don Scarpia, som ikke ville assosieres med jøder, handelsfolk og utlendinger, og et uvennskap oppsto. Consigliere Lorenzo Gabrieli tok med seg sin familie og andre lojale og grunnla en rivaliserende familie som han ble Don over; familien Gabrieli.

For 50 år siden påsto Tancredo D'Angelis at den daværende Don Gabrieli var en tyrann og en mann som ikke så mulighetene som lå i den generelle befolkningen i Firenze. Tancredo D'Angelis var en av familiens capi som gikk masse på horehus og casinoer og ble forført av nattelivets røde skimmer. Da han nektet å betale det han skyldte til sin consigliere ble han kastet ut av Gabrielifamilien.

Områder og innflytelse
Familien har nå som i starten en ganske stor innflytelse innen handelsstanden, og har også medlemmer som driver egne forretninger. Handelspartnere har iblant en tendens til å inngå (for dem mindre gunstige) avtaler, fordi de vet at Gabrieliassosierte kan legge makt bak kravene. Gabrieli krever også beskyttelsespenger, slik at ikke skip eller lagre plutselig skulle brenne og alle inntekter ta slutt. De har stor kontroll over pengeutlånere og får som regel alltid sine penger tilbake, på den ene eller den andre måten. Gabrielifamilien har også masse kunnskap og innflytelse over hva som kommer inn i Firenze av varer, og når.

Typisk Gabrieli-assosierte er: Pengeutlånere, korrupte meget velstående handelsmenn, folk som arbeider i tollvesenet (forteller om innkommende forsyninger, sniker inn ting som er ulovlig eller er regulert på en eller



annen måte), handelsfolk som skylder familien store tjenester, spioner, utenlandske handelsfolk som får

fordeler/dermed skylder familien tjenester, folk lavere ned i politiet; som gir info, ser vekk/mellom fingrene,

misleder sine sjefer, dreper folk (fiender av familien) på cellene (oops, det var selvmord) osv. En del Gabrieliassosierte har jødisk bakgrunn, og har godt rykte internt i familien.

Hovedbase
Donna Gabrieli har en eiendom vest i Firenze by. Hovedhus og to små hus ligger på eiendommen. Den er omgitt av høye murer og en vakker hage. Gabrieli bor her med sine nærmeste. Det vil si familie, consigliere med familie og de medlemmene hun stoler mest på/behøver. Her bor også de soldati som bevokter stedet. Det er hit man tar med seg potensielle nye medlemmer for å godkjennes av Donna og innlemmes i familien. De fleste medlemmer/spesialister etc bor på egne adresser og svarer til sin capo, som igjen får ordre fra hovedbasen. Er man medlem er det mest på møter, initieringer, og fester at man kommer til hovedbasen.

Kampen om opiumet
Gabrielifamilien oppdaget for ca 7 år siden at en av de nye store tingene kan være å selge opium og de ønsket å få kontroll over og majoriteten i denne handelen. Mest av alt ville de lage opiumsbuler og konkurrere om å selge det der (det er jo en handel, nesten som en litt fasjonabel butikk rett og slett...) Englestøv, derimot, fremstilles (hemmelig) av D'Angelis. Men det var altså mest opium og bulene deler av Gabrieli familien startet å involvere seg i.

D'Angelisfamilien påsto at de oppdaget dette først (å selge det i så stor utstrekning og prøve å gjøre folk avhengige av det), men Gabrieli hevdet det motsatte.

Denne konflikten kumulerte i en blodig krig du kan lese om i egen artikkel.

Synspunkter
Scarpia: Liker du advokaten din? (Konservative byråkrater, uvillige til forandring/nytenkning og støvete, nostalgiske antikviteter)

D'Angelis: Kriminelle horesønner! (Gjeng med ukristelige kriminelle og prosituerte som roter rundt i samfunnets søppel og parrer seg med det. Dessuten tyver, som stjal vår opiumshandel). De har imidlertid flere soldati enn oss, og er kjekke å ha når man behøver flere våpenføre.

Ledende personer i familien Gabrieli

 * Donna Gabrieli
 * Consigliere
 * Capo
 * Capo